Taalol: Maaguru Hokkii Koyɗe
Jibrilla Eggi
Wiehan de Jager
Ndenno dabbaaji ngalaa koyɗe.
Ɗi fuu e ɗi ndasoo.
Yimɓe tan ngoodi koyɗe ɗe Maaguru hokkiɓe.
Nyalaande feere Maaguru wiʼi hokkay dabbaaji fuu koyɗe. O yiɗi ɗi njaha.
Nden o anndiniɗi.
Dabbaaji mbiʼi, "Boɗɗum, min keɓa koyɗe."
Ɗi ngaɗi ka yimugo e wamugo.
Dabbaaji mbiʼi, "Dasoraago reedu ɗum bone."
E ɗi nana nawɗum.
Nyalaande nden dabbaaji fuu njahi wuro
Maaguru.
Dabbaaji ngaɗi corol: tireeji, nyiibi, boji, ngilanngeeji, colli, baaɗi bee mawndu fuu.
Kala dabba fuu heɓii koyɗe nayi.
Colli boo, koyɗe ɗiɗi.
Koo ɗume sanjii nde ɗi keɓi koyɗe.
Goɗɗi ngami bee seyo, goɗɗi boo njani.
Ɗi njahi ɗi kolli yimɓe.
Dabbaaji mbiʼi, "Min meetataa dasaago e leydi."
Kaatoota sakitii warugo. Maaguru ƴaminga, "Walaa ko lutti gaɗa na?"
Kaatoota jaabii, "Eh, min tan sakitii."
Maaguru numi, "Hannga tan lutti. Ko mi waɗata bee koyɗe luttuɗe?"
Nden Maaguru hokki kaatoota koyɗe luttuɗe fuu.
Kaatoota nanii belɗum wiʼi, "Mi ɓuray dabbaaji luttuɗi fuu yaawugo."
Ɓaawo kaatoota dilli, mboodi maa yottii wuro Maaguru. Ndi wiʼi Maaguru, "Hokkam koyɗe."
Maaguru wiʼi, "Mi hokkitirii koyɗe fuu. Toye ngonnoɗa?"
Mboodi wi'i, "Mi weetori."
Maaguru raari, koo e woodi ko lutti.
Ammaa walaa ko mo yi'i.
Maaguru wiʼi mboodi, "Koyɗe luttaayi." Mboodi dasii hooti, heɓaayi koyɗe.
Diga nyalaande nden, mboodi acci ɗaanaago. E ndi reena nyalaande Maaguru fuɗɗitata hokkugo koyɗe.
You are free to download, copy, translate or adapt this story and use the illustrations as long as you attribute in the following way:
Taalol: Maaguru Hokkii Koyɗe
Author - Mutugi Kamundi
Translation - Jibrilla Eggi
Illustration - Wiehan de Jager
Language - Fulfulde Mbororoore
Level - First paragraphs
© African Storybook Initiative 2015
Creative Commons: Attribution 4.0
Source www.africanstorybook.org
fuv_Latn fuv_Latn lim_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn run_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn bam_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn eng_Latn fuv_Latn eng_Latn lug_Latn lim_Latn bam_Latn eng_Latn eng_Latn ita_Latn cjk_Latn